Tre nordjyske borgmestre opfordrer regeringen til at slække på kravene til vandplanerne. Det skriver Altinget. Ifølge borgmestrene vil det i fremtiden være svært at drive landbrug omkring Limfjorden, hvis vandplanerne gennemføreres med de skrappe krav om reducering af kvælstofudledning. - Vi skal tage ansvar for miljøet, men vi skal også passe på, at vi ikke giver landmændene så dårlige vilkår, at de ikke kan konkurrere. Vi taler hele tiden om, hvordan vi skal tjene penge i fremtiden, og så nytter det ikke at pålægge landbruget yderligere byrder, siger Jammerbugt Kommunes borgmester, Mogens Gade (Venstre), til Altinget. Også borgmestrene i Thisted og Vesthimmerlands kommuner protesterer mod planerne.
Limfjordskommunernes borgmestre vil have kravene sænket